Author: kolenova
Last saved by: tapferova
Company: MV SR

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č.  ........
z  ............ 2009

k návrhu na zrušenie niektorých úloh z uznesení vlády Slovenskej republiky 

Číslo materiálu: |
Predkladateľ: | podpredseda vlády a minister vnútra
Vláda
A.	zrušuje

úlohu B.5. uznesenia vlády SR č. 908 zo 26. septembra 2001 - po uplynutí rozpočtového roka predložiť ministrovi vnútra vyhodnotenie dodržania určených normatívov výdavkov na správu okresných úradov a súčasne predložiť odôvodnené návrhy na ich úpravu, 
A.2.	úlohu B.6. uznesenia vlády SR č. 908 zo 26. septembra 2001  pre podpredsedu vlády a ministra vnútra - v spolupráci s prednostami krajských úradov na základe analýzy údajov poskytnutých z krajských úradov prehodnotiť normatívy výdavkov na správu okresných úradov, 
A.3.	úlohu B.1. uznesenia vlády SR č. 1360 z 11. decembra 2002  pre podpredsedu vlády a ministra vnútra a ministra životného prostredia - predkladať Ministerstvu hospodárstva SR informáciu o implementácii Európskej charty pre malé podnikanie, ako aj špecifikovať potrebné legislatívne zmeny súvisiace s navrhovanými opatreniami k jednotlivým oblastiam,
A.4.	úlohu B.2. uznesenia vlády SR č. 1235 z 17. decembra 2003  pre podpredsedu vlády a ministra vnútra - predložiť na rokovanie vlády informáciu o plnení úloh koncepcie so stavom k 31. decembru príslušného kalendárneho roka,
A.5.	úlohu B.1. uznesenia vlády SR č. 140 z 16. februára 2005  pre podpredsedu vlády a ministra vnútra a ministra životného prostredia - postupovať pri ich aktivitách v súlade so zámermi, princípmi a prioritami definovanými v stratégii konkurencieschopnosti Slovenska do roku 2010 tak, aby tieto aktivity prispievali k jej napĺňaniu,
A.6.	úlohu C.23. uznesenia vlády SR č. 234 z 15. marca 2006  pre podpredsedu vlády a ministra vnútra - v spolupráci s generálnym prokurátorom naďalej zlepšovať spoluprácu orgánov činných v trestnom konaní, ktoré participujú na boji proti korupcii zahraničných verejných činiteľov,
A.7.	úlohu B.7. uznesenia vlády SR č. 520 zo 7. júna  2006  - pravidelne jedenkrát ročne predkladať Úradu pre verejné obstarávanie informáciu o realizácii a zapojení sa do spoločného obstarávania viacerých obstarávateľov a o realizácii a zapojení sa do špecializovaného obstarávania,
A.8.	úlohu B.2. uznesenia vlády SR č. 10 z 10. januára 2007  pre podpredsedu vlády a ministra vnútra - rozpočtové dôsledky návrhov právnych predpisov vopred prerokovať s Ministerstvom financií SR,
A.9.	úlohu B.7. uznesenia vlády SR č. 61 z 23. januára 2008  pre podpredsedu vlády a ministra vnútra - v rámci svojej pôsobnosti vytvárať podmienky pre efektívne a urýchlené došetrenia trestných oznámení, ktoré boli podané Ministerstvom financií SR v súvislosti s výsledkami preverenia činnosti spoločnosti Veriteľ, a. s. a ktoré by mohli nasvedčovať spáchaniu trestnej činnosti konkrétnymi fyzickými osobami,
A.10.	úlohu B.3. uznesenia vlády SR č. 185  z 26. marca 2008  - v spolupráci s ministrami a predsedami ostatných ústredných orgánov štátnej správy SR spracovať a predložiť na rokovanie Bezpečnostnej rady SR a na rokovanie vlády Harmonogram plnenia opatrení pre ochranu kritickej infraštruktúry v Slovenskej republike v nadväznosti na prijatie zákona o kritickej infraštruktúre,
A.11.	úlohu č. 3 v mesiaci august z Plánu legislatívnych úloh vlády na rok 2009 ‑ návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov.

Na vedomie:	ministri
predsedovia ostatných ústredných orgánov štátnej správy SR

___________________________________________________________________________
Uznesenie vlády SR číslo     /2009 		strana